Харолд 220415

**Сіз нені мақсат етесіз?**

***“Бұл күнәкар дүниенің өмір сүру салтын үлгі етпеңдер, қайта, ой-тілектерің Құдайдың жаңартуымен түбегейлі өзгерсін! Осылай сендер Оның еркін — ненің игілікті, ұнамды және кемелді екенін ажырата білетін боласыңдар.”***

***(Римдіктерге 12:2)***

Елші Пауыл римдіктерге қандай ойлар мен іс-әрекеттер Исаның үйреткендеріне сәйкес келетінін анықтау туралы кеңес бергенде, ол былай деп жазды: “Бұл күнәкар дүниенің өмір сүру салтын үлгі етпеңдер, қайта, ой-тілектерің Құдайдың жаңартуымен түбегейлі өзгерсін! Осылай сендер Оның еркін — ненің игілікті, ұнамды және кемелді екенін ажырата білетін боласыңдар.” (Римдіктерге 12:2). Шындығында, біз үнемі бір нәрсенің ықпалымен өзгеруге бейімбіз. Жаңару — Исаға сенушінің өмірі іс жүзінде басқа адамдарға немесе «дүниеге» емес, Исаға бағытталғанын көрсететін нәрсе. Пауылдың осы дүниеге бейімделуді тоқтату туралы нұсқауы жиі «басқа адамдар сияқты болма» деп түсіндіріледі. Бірақ мындағы шынайы мақсат - барған сайын Исаға ұқсауды мақсат ету.

Менің ағам атыс алаңында жаттығуды ұнататын мерген. Өзінің шеберлігін шыңдаған кезде, ол диапазонындағы басқа адамдарға қарамайды. Оның көзі тек қана көздеген нысанына қадалады. Сондықтан, өзгеруді біз басқа адамдармен, тіпті күшті, бізге ұнайтын адамдармен өлшемеуіміз керек.

Бақытымызға орай, Киелі Рух бізді санамызды жаңартуға, іс-әрекеттерімізді өзгертуге бағыттайды, сол арқылы Киелі Рух бізде Исаның қасиеттерін, яғни, сүйіспеншілік, қуаныш, тыныштық, шыдамдылық, қайырымдылық, кеңпейілділік, сенімділік, ілтипаттылық, ұстамдылықты сияқты қасиеттерді жетілдіреді. (Ғалаттықтарға 5:22-23). Біз бұл қасиеттерде басқаларға қарап, олардан көшіріп алу арқылы емес, Киелі Рухты өмірімізге, бізді өзгертуге шақыру арқылы, сондай-ақ, Киелі кітапты оқу арқылы өсеміз.

Киелі Рух, басқаларға емес, Исаға көңіл бөлуімізге, және Оның жолдары біздікі болатындай етіп өзгеруімізге көмектесе гөрші!